Povestea de prietenie dintre un cerb şi un cal, devenită virală pe internet în ultimele zile, are un final tragic.

Într-o postare pe Facebook, reprezentanţii unei organizaţii ecologiste susţin că cerbul ar fi fost ucis de localnici.

Totul s-a întâmplat la sfârşitul lunii februarie, într-un sat din Suceava. Atunci, cerbul a ajuns în curtea unei gospodării unde un cal l-a îndemnat la joacă, alergând și țopăind în jurul său.

Citiți și:

VIDEO | Cerb chemat la joacă de un cal, în curtea unei case din Suceava

După ce a plecat de acolo, câţiva localnici i-au luat urma. L-au hăituit şi ucis cu sânge rece, după care i-au tăiat coarnele și le-au luat ca trofeu.

Organizaţia care a anunţat incidentul a şters mai apoi postarea de pe Facebook, dar autorităţile au deschis în această dimineaţă o anchetă.

Ionuţ Epureanu, purtător de cuvânt IPJ Suceava: Poliţiştii au deschis, în cauză, un dosar de cercetare penală sub aspectul săvârşirii infracţiunii de braconaj cinegetic. Vor fi urmate toate fazele anchetei, inclusiv efectuarea necropsiei. De asemenea, vor fi audiate persoane, astfel încât, la finalul anchetei să se stabilească, cu exactitate, persoanele care se fac vinovate pentru producerea acestui incident.